એમ કહીને એમણે દુકાનવાળાને છૂટક પાઉંની કિંમત પૂછી અને એના જવાબમાં દુકાનવાળાએ ‘બે રૂપિયા’ એમ જણાવ્યું. પિતાએ કંઈક વિચાર કર્યો. એમને પોતાને પણ ભૂખ લાગી હતી. તેથી મનમાં ઈચ્છા થઈ આવી હશે કે ‘બે પાઉં લઈ લઉં તો એક દીકરીને અને એક મને ખાવા મળે તો ભુખ થોડી શાંત થાય.’ દીકરીના પિતા કંઈક વિચારમાં હતા એ દરમિયાન મેં દુકાનવાળાને નાનખટાઈ, કેક અને બ્રેડનો ઑર્ડર આપ્યો જે તેણે તૈયાર કરીને મને પાંચેક મિનિટમાં જ પાર્સલ આપ્યું. હવે બન્યું એવું કે એ પાર્સલમાં એક મિની કેકનું પેકેટ મૂકવાનું રહી ગયું હતું તેથી દુકાનવાળાએ મને બૂમ પાડીને એ પેકેટ હાથમાં આપ્યું. એ લઈને હું બહાર આવી તો પેલી રેંકડીમાં બેઠેલી દીકરીની નજર એ કેક પર પડી. તેનું મન એવી કેક ખાવા માટે લાલાયિત થઈ ઊઠ્યું. તે કશું બોલી નહીં પરંતુ તેણે કેક સામે નજર કરીને એના પિતા સામે એવી દ્રષ્ટિથી જોયું કે એના પિતા સમજી ગયા કે મારી દીકરીને આ કેક ખાવી છે.